ลักษณะการประกอบธุรกิจและบริษัทที่เกี่ยวข้อง

1.  ประวัติความเป็นมา และพัฒนาการที่สำคัญ

บริษัท อีซึ่น เพ้นท์ จำกัด (มหาชน) (“บริษัท”) ได้เริ่มจดทะเบียนก่อตั้งบริษัทในปี 2508
ภายใต้ชื่อ บริษัท ผลิตภัณฑ์สีอิสาณ จำกัด ก่อตั้งโดย นายข้อ เอกแสงกุล
ซึ่งเป็นผู้ที่มีประสบการณ์และวิสัยทัศน์ในด้านผลิตภัณฑ์สีอุตสาหกรรมมาเป็นเวลานาน
เพื่อดำเนินธุรกิจผลิตสีทาอาคาร และบริหารงานโดยครอบครัวเอกแสงกุลจนถึงปัจจุบัน ต่อมาในปี
2525 ได้จดทะเบียนเพิ่มทุนเป็น 7.5 ล้านบาท
เพื่อขยายสายการผลิตในการประกอบธุรกิจเป็นผู้ผลิตและจำหน่ายสีอุตสาหกรรม
รวมถึงการรับจ้างผลิตงานเฉพาะอื่นๆ ที่ไม่เกี่ยวข้องกับ Know-How สีที่มีอยู่ เช่น
สีเคลือบบรรจุภัณฑ์ หมึกพิมพ์ เป็นต้น ในปี 2532 ได้เปลี่ยนชื่อจาก บริษัท ผลิตภัณฑ์สีอิสาณ จำกัด
มาเป็น บริษัท อีซึ่น เพ้นท์ โปรดักส์ จำกัด ต่อมาในปี 2548 ได้เปลี่ยนเป็น บริษัท อีซึ่น เพ้นท์
จำกัด (มหาชน)
และเข้าจดทะเบียนในตลาดหลักทรัพย์แห่งประเทศไทยเมื่อเดือนตุลาคมในปีเดียวกัน

ในเดือนพฤศจิกายน 2549 ที่ประชุมวิสามัญผู้ถือหุ้นได้มีมติอนุมัติการเพิ่มทุนจดทะเบียนอีกจำนวน
107,000,000 บาท เป็นทุนจดทะเบียนจำนวน 307,000,000 บาท แบ่งเป็น 307,000,000 หุ้น
โดยการออกหุ้นสามัญใหม่ จำนวน 107,000,000 หุ้น มูลค่าที่ตราไว้หุ้นละ 1
และให้จัดสรรหุ้นสามัญเพิ่มทุนจำนวน 100,000,000 หุ้น
เพื่อรองรับการใช้สิทธิตามใบสำคัญแสดงสิทธิที่ออกและเสนอขายแก่ผู้ถือหุ้นเดิม
โดยอายุของใบสำคัญแสดงสิทธิไม่เกิน 4 ปี เสนอขายให้แก่ผู้ถือหุ้นเดิมในอัตราส่วนหุ้นสามัญเดิม 2
หุ้น ต่อใบสำคัญแสดงสิทธิ 1 หน่วย ราคาเสนอขายหน่วยละ 0 บาท ใบสำคัญแสดงสิทธิ 1 หน่วย
มีสิทธิซื้อหุ้นสามัญได้ 1 หุ้น ในราคาหุ้นละ 1 บาท และให้จัดสรรหุ้นสามัญเพิ่มทุนจำนวน
7,000,000 หุ้น เพื่อรองรับการใช้สิทธิของใบสำคัญแสดงสิทธิที่ออกและเสนอขายแก่กรรมการ
ผู้บริหาร (ซึ่งมิได้ดำรงตำแหน่งกรรมการ) พนักงาน และที่ปรึกษาของบริษัท
โดยอายุของใบสำคัญแสดงสิทธิ 3 ปี ราคาเสนอขายหน่วยละ 0 บาท ใบสำคัญแสดงสิทธิ 1 หน่วย
มีสิทธิซื้อหุ้นสามัญได้ 1 หุ้น ในราคาหุ้นละ 1 บาท
ภายใต้โครงการเสนอขายหลักทรัพย์ให้แก่กรรมการ ผู้บริหาร (ซึ่งมิได้ดำรงตำแหน่งกรรมการ)

การเปลี่ยนแปลงและพัฒนาที่สำคัญของบริษัท มีรายละเอียดดังนี้

+-----+----------------------------------------------------------------+
| ปี   | -   ก่อตั้ง หจก. เอกแสง เพื่อเป็นผู้จัดจำหน่ายสีทาอาคาร และอุปกรณ์ก่อสร้าง    |
| 2   |     ซึ่งเป็นธุรกิจเริ่มแรกของกลุ่มครอบครัวเอกแสงกุล ซึ่งมีสัดส่วนการถือหุ้นร้อยละ  |
| 500 |     100 ต่อมาในปี 2521 ได้เปลี่ยนเป็น บจก. เอกแสง (1978) (“เอกแสง”)  |
+-----+----------------------------------------------------------------+
| ปี   | -   จดทะเบียนก่อตั้งบริษัท ผลิตภัณฑ์สีอิสาณ จำกัด ด้วยทุนจดทะเบียน 2.5 ล้านบาท |
| 2   |     แบ่งเป็นหุ้นสามัญจำนวน 2,500 หุ้น มูลค่าที่ตราไว้หุ้นละ 1,000 บาท        |
| 508 |     โดยมีวัตถุประสงค์เพื่อดำเนินธุรกิจผลิตสีทาอาคาร                       |
+-----+----------------------------------------------------------------+
| ปี   | -   บริษัทเริ่มผลิตสีโดยใช้ระบบแลกเกอร์สำหรับงานฝาจีบ (Crown Coatings)   |
| 2   |     ซึ่งบริษัทพัฒนาเทคนิคการผลิตเองและนับเป็นสีอุตสาหกรรมกลุ่มแรกของบริษัท    |
| 514 |                                                                |
+-----+----------------------------------------------------------------+
| ปี   | -   บริษัทเพิ่มทุนจดทะเบียนเป็น 7.5 ล้านบาท แบ่งเป็นหุ้นสามัญจำนวน 7,500 หุ้น |
| 2   |     มูลค่าที่ตราไว้หุ้นละ 1,000 บาท                                   |
| 525 |     โดยมีวัตถุประสงค์เพื่อรองรับการขยายตัวทางธุรกิจสีอุตสาหกรรมของบริษัท     |
|     |                                                                |
|     | -   มีก                                                         |
|     | ารร่วมทุนกันระหว่างผู้บริหารของบริษัทกับผู้ร่วมทุนจากประเทศอินโดนีเซียและฟิลิปปินส์ |
|     |     จัดตั้งบริษัท อินโคท (ประเทศไทย) จำกัด (“อินโคท”)                  |
|     |     เพื่อดำเนินธุรกิจจัดจำหน่ายสีเคลือบบรรจุภัณฑ์โลหะ (Packaging Coatings) |
|     |     และแลกเปลี่ยนเทคนิคการผลิตสีเคลือบบรรจุภัณฑ์โลหะกันในกลุ่มผู้ร่วมทุน       |
|     |                                                                |
|     | -   เริ่มติดต่อทำการค้ากับบริษัท มิกิ จำกัด (“Miki (Japan)”)              |
|     |     ซึ่งเป็นผู้จัดจำหน่ายเคมีภัณฑ์ในประเทศญี่ปุ่นมานานกว่า 300 ปี              |
|     |     จึงมีเครือข่ายทางธุรกิจและฐานลูกค้าเป็นจำนวนมาก                     |
|     |     โดยบริษัทจะเป็นผู้ผลิตสีให้แก่ลูกค้าของ Miki (Japan)                  |
|     |     ที่ต้องการหาฐานการผลิตในประเทศไทย                              |
+-----+----------------------------------------------------------------+
| ปี   | -   ซื้อ Know-How การผลิตสีพ่นรถจักรยานยนต์จาก Nippon Oil & Fats      |
| 2   |     Co.,Ltd. (“NOF”) ซึ่งในปัจจุบันได้เปลี่ยนชื่อเป็น BASF Coatings Japan |
| 527 |     และได้ร่วมทุนกันจัดตั้งบริษัท นอฟ (ประเทศไทย) จำกัด (“NTL”)          |
|     |     เพื่อดำเนินธุรกิจจัดจำหน่ายสีพ่นรถจักรยานยนต์ (Motorcycle Paint)      |
|     |     โดยบริษัทได้รับการแนะนำจาก Miki (Japan) ในการติดต่อทำธุรกิจกับ NOF  |
+-----+----------------------------------------------------------------+
| ปี   | -   บริษัทได้เปลี่ยนชื่อจากบริษัท ผลิตภัณฑ์สีอิสาณ จำกัด มาเป็นบริษัท อีซึ่น เพ้นท์   |
| 2   |     โปรดักส์ จำกัด                                                |
| 532 |                                                                |
|     | -   เริ่มติดต่อทำการค้ากับบริษัท ออริจิน อิเล็คทริค จำกัด (“Origin”)         |
|     |     ซึ่งเป็นบริษัทจดทะเบียนในประเทศญี่ปุ่น และเป็นเจ้าของ Know-How         |
|     |     สีพ่นพลาสติกที่มีชื่อเสียงและได้รับการยอมรับจากลูกค้าในประเทศญี่ปุ่น         |
|     |     โดยได้รับการแนะนำจาก Miki (Japan)                            |
|     |                                                                |
|     | -   ซื้อ Know-How การผลิตสีเคลือบบรรจุภัณฑ์โลหะจากบริษัท Kansai (Japan)  |
|     |     ซึ่งเป็นเทคโนโลยีการผลิตของบริษัท Valspar (U.S.A.)                |
|     |     เพื่อดำเนินธุรกิจผลิตสีเคลือบกระป๋องปลาทูน่า ปัจจุบันได้หมดสัญญาการซื้อ      |
|     |     Know-How จากบริษัท Kansai (Japan) ไปแล้ว                      |
|     |     แต่บริษัทยังคงพัฒนาส                                            |
|     | ูตรและเทคโนโลยีการผลิตขึ้นเองเพื่อการผลิตและจำหน่ายสีเคลือบบรรจุภัณฑ์โลหะอื่นๆ |
|     |     จนถึงปัจจุบัน                                                  |
+-----+----------------------------------------------------------------+
|     |                                                                |
+-----+----------------------------------------------------------------+
| ปี   | -   ซื้อ Know-How การผลิตสีพ่นพลาสติกจาก Origin                      |
| 2   |     เพื่อดำเนินธุรกิจผลิตสีพ่นพลาสติก (Plastic Paint) สำหรับเครื่องเสียง    |
| 533 |     เครื่องไฟฟ้า (Coatings for Electrical Appliance)              |
|     |     และอุปกรณ์สื่อสารที่เป็นชิ้นส่วนพลาสติก เป็นต้น                         |
|     |     โดยบริษัทเป็นผู้ผลิตและจำหน่ายให้กับ Miki (Thailand)                |
|     |     ซึ่งเป็นผู้จัดจำหน่ายให้กับกลุ่มลูกค้าเป้าหมายกลุ่มผู้ผลิตสินค้าตามคำสั่ง OEM     |
|     |     (Original Equipment Manufacturer)                          |
+-----+----------------------------------------------------------------+
| ปี   | -   ซื้อ Know-How การผลิตสีพ่นตู้คอนเทนเนอร์จากบริษัท Mitsui Kinzoku     |
| 2   |     (Japan) เพื่อดำเนินธุรกิจผลิตสีสำหรับตู้คอนเทนเนอร์                   |
| 534 |     เนื่องจากในขณะนั้นเริ่มมีบริษัทต่างชาติย้ายฐานการผลิตมาที่ประเทศไทย       |
|     |     ทำให้บริษัทเล็งเห็นถึงโอกาสในการขยายสายการผลิตใหม่                 |
|     |                                                                |
|     |     -   ปัจจุบันบริษัทชะลอโครงการผลิตสีพ่นตู้คอนเทนเนอร์ไว้                |
|     |         เนื่องจากบริษัทมีการศึกษาถึงควา                               |
|     | มเป็นไปได้ของโครงการแล้วพบว่าลูกค้าเป้าหมายได้ย้ายฐานการผลิตไปยังประเทศจีน |
+-----+----------------------------------------------------------------+
| ปี   | -   ซื้อ Know-How การผลิตสีฝุ่นจากบริษัท Kawakami (Japan)              |
| 2   |     เ                                                          |
| 537 | พื่อดำเนินธุรกิจสีที่ใช้โดยการนำของประจุไฟฟ้าแต่เนื่องจากต้องใช้การวางแผนผังการ |
|     | ผลิตรวมถึงเครื่องจักรที่ไม่สามารถใช้ร่วมกับกระบวนการผลิตสีประเภทอื่นของบริษัทได้ |
|     |     และราคาขายในตลาดมีแนวโน้มต่ำลง บริษัทจึงชะลอการทำธุรกิจในโครงการนี้  |
+-----+----------------------------------------------------------------+
| ปี   | -   บริษัทเริ่มย้ายฐานการผลิตไปยังโรงงานแห่งใหม่ที่ อำเภอพานทอง จังหวัดชลบุรี |
| 2   |     โดยมีกำลังการผลิตรวมประมาณ 4,000 ตันต่อปี                        |
| 538 |                                                                |
+-----+----------------------------------------------------------------+
| ปี   | -   บริษัทได้ลงนามสัญญาร่วมกับ Origin และ Miki (Thailand)            |
| 2   |     เพื่อดำเนินการจัดตั้งบริษัท ออริจิน มิกิ (ประเทศไทย) จำกัด (“OMT”)      |
| 542 |     เป็นผู้จัดจำหน่ายสีพ่นพลาสติก (Plastic Paint) ให้กับบริษัททั้งหมด        |
|     |     โดยที่บริษัทถือหุ้นในสัดส่วนร้อยละ 10                                |
|     |                                                                |
|     | -   ลงนามในสัญญาซื้อ Know-How การผลิตสีพ่นเรือ กับบริษัท NOF Corporation |
|     |     ซึ่งในขณะนี้เปลี่ยนเป็น BASF Coatings Japan                       |
+-----+----------------------------------------------------------------+
| ปี   | -   ปรับโครงสร้างกลุ่มบริษัท โดยการโอนลูกค้าจาก บจก. เอกแสง (1978)     |
| 2   |     และบจก. อินโคท (ประเทศไทย)                                  |
| 548 |     มาเป็นลูกค้าของบริษัททั้งหมดตั้งแต่เดือนธันวาคม 2547 และปัจจุบันทั้ง 2      |
|     |     บริษัทจดทะเบียนเลิกบริษัทแล้ว                                     |
|     |                                                                |
|     | -   เมื่อวันที่ 14 มีนาคม 2548 บริษัทได้จดทะเบียนแปรสภาพจากบริษัท อีซึ่น เพ้นท์ |
|     |     โปรดักส์ จำกัด เป็นบริษัท อีซึ่น เพ้นท์ จำกัด (มหาชน)                  |
|     |     และได้มีการเปลี่ยนแปลงมูลค่าหุ้นสามัญของบริษัทจากเดิมมูลค่าที่ตราไว้หุ้นละ    |
|     |     1,000 บาท เป็นมูลค่าหุ้นละ 1 บาท                                |
|     |                                                                |
|     | -   เดือนพฤษภาคม 2548 บริษัทเพิ่มทุนจดทะเบียนจาก 7.5 ล้านบาท เป็น 200   |
|     |     ล้านบาท โดยการจ่ายหุ้นปันผลร่วมกับการเพิ่มทุนตามสัดส่วนรวม 132.5       |
|     |     ล้านบาท ซึ่งแบ่งเป็นหุ้นปันผลจำนวน 109.65 ล้านหุ้น                    |
|     |     และจัดสรรหุ้นสามัญเพิ่มทุนอีกจำนวน 22.85 ล้านหุ้น                     |
|     |     เพื่อขายให้แก่ผู้ถือหุ้นเดิมตามสัดส่วน 1 หุ้นเดิม ต่อ 3.05 หุ้นใหม่           |
|     |     ในราคาหุ้นละ 1 บาท และจัดสรรหุ้นสามัญจำนวน 60 ล้านหุ้น              |
|     |     เพื่อเสนอขายต่อ                                               |
|     | ประชาชนและนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย |
|     |                                                                |
|     | -   เดือนพฤษภาคม 2548 บริษัทมีความร่วมมือทางเทคนิคกับ INX              |
|     |     International Ink Co. (ประเทศสหรัฐอเมริกา)                   |
|     |     และเป็นผู้จัดจำหน่ายหมึกพิมพ์สำหรับผลิตภัณฑ์กระป๋องเครื่องดื่ม (Soft        |
|     |     Drinks) และหมึกพิมพ์พิเศษอื่นๆ เช่น หมึกพิมพ์สำหรับชิ้นส่วนที่เป็นพลาสติก    |
|     |     เป็นต้น และเป็นผู้จัดหน่ายหมึกพิมพ์ยูวี เพียงรายเดียวในประเทศไทย         |
|     |                                                                |
|     | -   เดือนตุลาคม 2548 บริษัทเสนอขายหุ้นสามัญเพิ่มทุนต่อประชาชนเป็นจำนวน 60  |
|     |     ล้านหุ้น ราคาหุ้นละ 3.00 บาท                                    |
|     |     เพื่อระดมเงินทุนไปใช้ในโครงการขยายธุรกิจและพัฒนาประสิทธิภาพการผลิต    |
|     |     และเป็นเงินทุนหมุนเวียน                                         |
+-----+----------------------------------------------------------------+
| ปี   | -   เดือนพฤศจิกายน 2549 ในการประชุมวิสามัญหุ้นครั้งที่ 1/2549 เมื่อวันที่ 3    |
| 2   |     พฤศจิกายน 2549 ผู้ถือหุ้นได้มีมติอนุมัติการเพิ่มทุนจดทะเบียนอีกจำนวน        |
| 549 |     107,000,000 บาท จากทุนจดทะเบียนเดิมจำนวน 200,000,000 บาท      |
|     |     เป็นทุนจดทะเบียนจำนวน 307,000,000 บาท แบ่งเป็น 307,000,000 หุ้น   |
|     |     โดยการออกหุ้นสามัญใหม่ จำนวน 107,000,000 หุ้น มูลค่าที่ตราไว้หุ้นละ 1   |
|     |     บาท โดยมีรายละเอียดต่อไปนี้                                     |
|     |                                                                |
|     | -   ให้จัดสรรหุ้นสามัญเพิ่มทุนจำนวน 100,000,000 หุ้น                     |
|     |     เพื่อรองรับการใช้สิทธิตามใบสำคัญแสดงสิทธิที่ออกและเสนอขายแก่ผู้ถือหุ้นเดิม   |
|     |     โดยอายุของใบสำคัญแสดงสิทธิไม่เกิน 4 ปี                            |
|     |     เสนอขายให้แก่ผู้ถือหุ้นเดิมในอัตราส่วนหุ้นสามัญเดิม 2 หุ้น ต่อใบสำคัญแสดงสิทธิ |
|     |     1 หน่วย ราคาเสนอขายหน่วยละ 0 บาท ใบสำคัญแสดงสิทธิ 1 หน่วย        |
|     |     มีสิทธิซื้อหุ้นสามัญได้ 1 หุ้น ในราคาหุ้นละ 1 บาท                       |
|     |     ซึ่งอยู่ร                                                      |
|     | ะหว่างการยื่นขออนุญาตจากสำนักงานคณะกรรมการกำกับหลักทรัพย์และตลาดหลักทรัพย์ |
|     |                                                                |
|     | -   ให้จัดสรรหุ้นสามัญเพิ่มทุนจำนวน 7,000,000 หุ้น                       |
|     |     เพื่อรองรับการใช้สิทธิของใบสำคัญแสดงสิทธิที่ออกและเสนอขายแก่กรรมการ    |
|     |     ผู้บริหาร (ซึ่งมิได้ดำรงตำแหน่งกรรมการ) พนักงาน และที่ปรึกษาของบริษัท    |
|     |     โดยอายุของใบสำคัญแสดงสิทธิ 3 ปี ราคาเสนอขายหน่วยละ 0 บาท         |
|     |     ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น ในราคาหุ้นละ 1 บาท  |
|     |     ภายใต้โครงการเสนอขายหลักทรัพย์ให้แก่กรรมการ ผู้บริหาร               |
|     |     (ซึ่งมิได้ดำรงตำแหน่งกรรมการ)                                   |
|     |     ซึ่งอยู่ร                                                      |
|     | ะหว่างการยื่นขออนุญาตจากสำนักงานคณะกรรมการกำกับหลักทรัพย์และตลาดหลักทรัพย์ |
+-----+----------------------------------------------------------------+
| ปี   | -   เดือนมิถุนายน 2550 บริษัทร่วมมือกับ Watson Standard Asia Inc       |
| 2   |     ซึ่งเป็นเจ้าของ Know-how สีเคลือบบรรจุภัณฑ์ภายใต้ Watson Standard    |
| 550 |     Co. แห่งประเทศสหรัฐอเมริกา ก่อตั้งบริษัท อีซึ่น วัตสัน โค๊ตติ้ง จำกัด       |
|     |     เพื่อเป็นผู้จัดจำหน่ายผลิตภัณฑ์สีเคลือบบรรจุภัณฑ์ โดยบริษัทถือหุ้นในสัดส่วนร้อยละ |
|     |     50.95 ของจำนวนหุ้นทั้งหมด                                      |
|     |                                                                |
|     | -   เดือนพฤศจิกายน 2550 บริษัทร่วมมือกับ บริษัท อุไรพาณิชย์ จำกัด           |
|     |     และผู้ถือหุ้นชาวไทย ก่อตั้งบริษัท อีซึ่น อุไร เพ้นท์ จำกัด ในประเทศเวียดนาม  |
|     |     เพื่อผลิตและจำหน่ายสีพ่นรถจักรยานยนต์และสีอุตสาหกรรมอื่นๆ              |
|     |     โดยบริษัทถือหุ้นในสัดส่วนร้อยละ 62 ของจำนวนหุ้นทั้งหมด                 |
+-----+----------------------------------------------------------------+

2.  ลักษณะการประกอบธุรกิจของบริษัท

บริษัทดำเนินธุรกิจผลิตและจำหน่ายสีอุตสาหกรรม ได้แก่ สีพ่นรถจักรยานยนต์ สีพ่นพลาสติก
สีเคลือบบรรจุภัณฑ์ และหมึกพิมพ์ โดยมีลูกค้าหลัก คือ กลุ่มผู้ใช้สีที่เป็นผู้ผลิตสินค้าตามคำสั่ง หรือ
OEM (Original Equipment Manufacturer) ส่วนด้านรูปแบบการผลิตและจำหน่ายสีนั้น
บริษัทจะผลิตสีพ่นรถจักรยานยนต์ สีพ่นพลาสติก ตาม Know-How
ที่ได้มาจากการซื้อจากเจ้าของลิขสิทธิ์ การร่วมมือทางการค้ากับกลุ่มเจ้าของลิขสิทธิ์
และร่วมกันพัฒนาผลิตภัณฑ์ให้ลูกค้าสามารถใช้ได้กับสภาพแวดล้อมในประเทศ
จากนั้นบริษัทจะจำหน่ายสีผ่านผู้จัดจำหน่ายที่เกี่ยวข้อง และบริษัทยังผลิตสีเคลือบบรรจุภัณฑ์ หมึกพิมพ์
ตาม Know-How ของบริษัทที่พัฒนาขึ้นเองจากการวิจัย และประสบการณ์
จากนั้นจะจำหน่ายสีให้กับลูกค้าผู้ใช้สีโดยตรง (End User) ภายใต้ตราสินค้าของตนเอง ได้แก่
EASON นกอินทรีย์ นกบินคู่ และ Royal Guard เป็นต้น

3.  ลักษณะการประกอบธุรกิจของบริษัทย่อยและบริษัทที่เกี่ยวข้อง

    -   บริษัท นอฟ (ประเทศไทย) จำกัด (“NTL”)

บริษัทถือหุ้นในสัดส่วนร้อยละ 51 ของจำนวนหุ้นทั้งหมด โดยมี BASF Coatings Japan
ซึ่งเป็นเจ้าของ Know-How
สีพ่นรถจักรยานยนต์และเป็นผู้จำหน่ายสีพ่นรถจักรยานยนต์รายใหญ่รายหนึ่งในญี่ปุ่น
ซึ่งมีฐานลูกค้าผู้ใช้สีในประเทศญี่ปุ่นมีส่วนแบ่งในตลาดสูงสุดในญี่ปุ่นอยู่ 70% ในปี พ.ศ.2550
และมีจำหน่ายในประเทศในแถบยุโรปอีกเป็นจำนวนมาก ถือหุ้นในสัดส่วนร้อยละ 40
ของจำนวนหุ้นทั้งหมด และ Miki (Japan) ซึ่งเป็นผู้จัดจำหน่ายเคมีภัณฑ์ในประเทศญี่ปุ่นมานานกว่า
300 ปี มีเครือข่ายทางธุรกิจและฐานลูกค้าเป็นจำนวนมาก ถือหุ้นในสัดส่วนร้อยละ 9
ของจำนวนหุ้นทั้งหมด ทั้งนี้ บริษัทเป็นผู้ผลิตสีพ่นรถจักรยานยนต์ในประเทศไทยเพียงรายเดียวให้แก่
NTL ตาม Know-How ที่เป็นลิขสิทธ์ของ BASF Coatings Japan จากนั้น NTL
ซึ่งเป็นผู้จัดจำหน่ายสีพ่นรถจักรยานยนต์จะจำหน่ายสีไปยังลูกค้าผู้ใช้สีอุตสาหกรรมต่อไป
และในฐานะผู้จำหน่ายสีตาม Know-How ของ BASF Coatings Japan นั้น ส่งผลให้ NTL
เป็นผู้จัดจำหน่ายสีที่ลูกค้ายอมรับในมาตรฐานและมีส่วนแบ่งในตลาดสูงสุดในสีตลาดพ่นรถจักรยานยนต์ของไทย

ด้วยเหตุนี้ จึงเป็นเหตุผลสำคัญที่ทำให้บริษัทมีการตกลงร่วมทุนกับ BASF Coatings Japan จัดตั้ง
NTL เพื่อประโยชน์หลักในด้านการรักษาส่วนแบ่งในตลาดสีพ่นรถจักรยานยนต์
และด้านวัตถุดิบพิเศษเฉพาะที่ใช้กับสูตรการผลิตสีของ BASF Coatings Japan เท่านั้น ทั้งนี้
Miki (Japan) เป็นเพียงผู้ถือหุ้นใน NTL เท่านั้น ไม่ได้มีส่วนร่วมในด้านการตลาดและบริหาร

-   บริษัท ออริจิน มิกิ (ประเทศไทย) จำกัด (“OMT”) ต่อมาเปลี่ยนชื่อเป็น บริษัท ออริจิน อีซึ่น
    เพ้นท์ จำกัด (“OEP”)

ณ 31 ธันวาคม 2550 บริษัทถือหุ้นอยู่ในสัดส่วนร้อยละ 9.8 ของจำนวนหุ้นทั้งหมด โดยมี Origin
ซึ่งมีจุดแข็งในเรื่องของการคิดค้นและพัฒนาสูตรการผลิตสีพ่นพลาสติกสำหรับชิ้นส่วนยานยนต์
เครื่องใช้ไฟฟ้า และอุปกรณ์สื่อสารต่างๆที่มีชื่อเสียงในประเทศญี่ปุ่น ถือหุ้นในสัดส่วนร้อยละ 49
ของจำนวนหุ้นทั้งหมด และ Miki (Thailand) ซึ่งมีจุดแข็งในด้านการตลาด (Marketing)
มีเครือข่ายลูกค้าทั้งในประเทศไทยและประเทศญี่ปุ่น
และยังเป็นผู้จัดจำหน่ายเคมีภัณฑ์ที่อยู่ในธุรกิจเคมีภัณฑ์เป็นเวลานาน ถือหุ้นในสัดส่วนร้อยละ 41
ของจำนวนหุ้นทั้งหมด อย่างไรก็ตาม ผู้ถือหุ้นและผู้บริหารของบริษัทไม่ได้ถือหุ้น
และไม่ได้มีส่วนในการบริหาร ใน Miki (Thailand) ทั้งนี้ บริษัทจะผลิตสีโดยใช้ Know-How
ของ Origin ตามคำสั่งซื้อของ OMT
ซึ่งจะทำหน้าที่เป็นผู้จัดจำหน่ายวัตถุดิบในการผลิตตามสูตรให้แก่บริษัท จากนั้น บริษัทจะจำหน่ายสีผ่าน
OMT ไปยังฐานลูกค้าผู้ใช้สีในเครือข่ายลูกค้าของ Miki (Thailand)

อย่างไรก็ตาม ในเดือนมกราคม 2551 บริษัทซื้อหุ้นสามัญเพิ่มทุนตามสัดส่วนใน OMT
และซื้อหุ้นสามัญเพื่อเพิ่มสัดส่วนจาก Miki (Thailand) ซึ่งทำให้บริษัทถือหุ้นในสัดส่วนทั้งสิ้นร้อยละ
39.8 ของทุนชำระแล้วของ OMT และ OMT ได้จดทะเบียนเปลี่ยนแปลงชื่อเป็น บริษัท ออริจิน อีซึ่น
เพ้นท์ จำกัด (“OEP”) ทั้งนี้ บริษัทได้ขายเครื่องจักร เครื่องมือ อุปกรณ์ วัตถุดิบ งานระหว่างทำ
และสินค้าที่ใช้ในสายการผลิตสีพ่นพลาสติกให้แก่ OEP โดย OEP
จะเป็นผู้ผลิตและจำหน่ายอย่างครบวงจร
เพื่อความคล่องตัวในการดำเนินธุรกิจโดยลดขั้นตอนการดำเนินงานที่ซ้ำซ้อน
ลดต้นทุนด้านบริหารจัดการรองรับการขยายฐานลูกค้าในตลาดสีพ่นพลาสติกในราคาที่แข่งขันได้มากขึ้น

-   บริษัท อีซึ่น วัตสัน โค๊ตติ้ง จำกัด (“EWC”)

บริษัทถือหุ้นอยู่ในสัดส่วนร้อยละ 50.95 ของจำนวนหุ้นทั้งหมด โดยมี Watson Standard Asia
Inc ซึ่งเป็นเจ้าของ Know-how สีเคลือบบรรจุภัณฑ์ภายใต้ Watson Standard Co.
แห่งประเทศสหรัฐอเมริกา ซึ่งมีประสบการณ์ในธุรกิจสีเคลือบบรรจุภัณฑ์ยาวนานกว่า 100 ปี
มีการพัฒนาสีเคลือบบรรจุภัณฑ์ที่เป็นมิตรกับสิ่งแวดล้อมอย่างต่อเนื่องตอบรับการลดปัญหาโลกร้อน
และมีฐานลูกค้าในทวีปอเมริกา ยุโรป และออสเตรเลีย ถือหุ้นในสัดส่วนร้อยละ 49.00
และผู้ถือหุ้นชาวไทยอื่นๆ อีกร้อยละ 0.05
ทั้งนี้บริษัทจะเป็นผู้ผลิตสีเคลือบบรรจุภัณฑ์ในประเทศไทยรายเดียวให้แก่ EWC ตาม Know-how ของ
Watson Standard และ EWC
จะเป็นผู้จัดจำหน่ายสีเคลือบบรรจุภัณฑ์ไปยังลูกค้าผู้ใช้สีอุตสาหกรรมต่อไป
และการร่วมมือดังกล่าวจะส่งผลให้ผลิตภัณฑ์สีเคลือบบรรจุภัณฑ์ได้รับการยกระดับเทียบเท่ามาตรฐานสากลตามความร่วมมือทางเทคนิคกับ
Watson Standard ซึ่งเป็นผู้ผลิตสีเคลือบบรรจุภัณฑ์ชั้นนำของโลก
นอกจากนี้ยังเป็นการเพิ่มช่องทางการส่งออกในภูมิภาคเอเชียและเป็นการเพิ่มโอกาสในการขยายตัวของรายได้

-   บริษัท อีซึ่น อุไร เพ้นท์ จำกัด (“EUP”)

บริษัทถือหุ้นอยู่ในสัดส่วนร้อยละ 62 ของจำนวนหุ้นทั้งหมด โดยมีบริษัท อุไรพาณิชย์ จำกัด
ซึ่งเป็นผู้ผลิตและจัดจำหน่ายสีทาอาคารในประเทศไทยมายาวนานกว่า 30 ปี
และเป็นผู้ผลิตและจำหน่ายสีทาอาคารภายใต้กลุ่มอุไรพาณิชย์ในประเทศเวียดนาม ลาว กัมพูชา และ
พม่า ถือหุ้นอยู่ในสัดส่วนร้อยละ 30 และผู้ถือหุ้นชาวไทยอีกร้อยละ 8 ของจำนวนหุ้นทั้งหมด
บริษัทได้ดำเนินการจดทะเบียนก่อตั้ง EUP เมื่อเดือนพฤศจิกายน 2550
โดยมีเป้าหมายเพื่อเป็นผู้ผลิตและจัดจำหน่ายสีพ่นและ สีอุตสาหกรรมอื่นๆ ในประเทศเวียดนาม
ตั้งอยู่ภายที่ Lot 76, 77 นิคมอุตสาหกรรมนอยไบ เขตซ็อกเซิน เมืองฮานอย
ทั้งนี้เพื่อเป็นการขยายฐานการผลิตและตลาดการค้าในต่างประเทศ
และเป็นการเพิ่มโอกาสในการขยายตัวของรายได้
ตลอดจนเป็นการกระจายความเสี่ยงทางธุรกิจให้กับบริษัทในอนาคต

โครงสร้างการถือหุ้นของบริษัท อีซึ่น เพ้นท์ จำกัด (มหาชน) ณ วันที่ 31 ธันวาคม 2550

4.  สรุปผลิตภัณฑ์และลิขสิทธิ์ทั้งหมดที่บริษัทมี

    1.  ผลิตภัณฑ์ที่มีการผลิตในปัจจุบัน

  ------------------------------------------------------------------------------------------------------
  ผลิตภัณฑ์               เจ้าของลิขสิทธิ์   รายละเอียด                                               ตราสินค้า
  -------------------- ------------- ------------------------------------------------------- -----------
  สีพ่นรถจักรยานยนต์       BASF          บริษัทซื้อ Know-How สีพ่นรถจักรยานยนต์ทั้งหมดจาก BASF Coatings    “NOF”
                                     Japan                                                   
                                     โดยบริษัทต้องจ่ายค่าลิขสิทธิ์ในอัตราที่ระบุตามสัญญาจากยอดจำหน่ายสีผ่าน   
                                     NTL ที่เป็นผู้จัดจำหน่ายสีพ่นรถจักรยานยนต์ให้บริษัท                   

  สีพ่นพลาสติก            Origin        บริษัทมีการร่วมทุนกับ Origin และ Miki (Thailand) เพื่อก่อตั้ง OMT  “Origin,
                                     และให้ OMT เป็นผู้จัดจำหน่ายสีพ่นพลาสติกที่บริษัทผลิตโดยใช้ Know-How   Eason”
                                     ของ Origin ทำให้บริษัทไม่ต้องซื้อ Know-How จาก Origin เอง      

  สีเคลือบบรรจุภัณฑ์        บริษัท          บริษัทผลิตสีทั้งตาม Know-how ของบริษัทและตาม Know-how ของ       “Eason”
                                     Watson Standard รวมถึง Know-how ที่วิจัยและพัฒนาร่วมกัน จากนั้น   
                                     EWC จะจำหน่ายสีโดยตรงไปยังลูกค้าผู้ใช้สี                         

  หมึกพิมพ์ ได้แก่          บริษัท          บริษัทผลิตสีตาม Know-How ที่บริษัทวิจัยและพัฒนาขึ้น                  “นกบินคู่”
  หมึกพิมพ์สำหรับงานโลหะ                 จากนั้นบริษัทจะจำหน่ายสีโดยตรงไปยังลูกค้าผู้ใช้สี                    
  และงานกระดาษ                                                                               

  หมึกพิมพ์พิเศษ เช่น       INX           บริษัทเป็นผู้จัดจำหน่ายหมึกพิมพ์ยูวีของ INX                         “INX”
  หมึกพิมพ์ยูวี                           ในประเทศไทยเพียงผู้เดียวตั้งแต่เดือนพฤษภาคม 2548 และโดยตั้งแต่ต้นปี  
                                     2549 บริษัทยังมีความร่วมมือทางเทคนิคกับ INX ในการผลิตหมึกพิมพ์อีกด้วย 
                                     และปัจจุบันได้เริ่มผลิตหมึกพิมพ์พิเศษแล้ว                           
  ------------------------------------------------------------------------------------------------------

2.  ผลิตภัณฑ์ที่ไม่มีการผลิตในปัจจุบัน อย่างไรก็ตาม ผลิตภัณฑ์ที่ไม่มีการผลิตในปัจจุบัน
    หากบริษัทได้รับคำสั่งซื้อจากลูกค้า บริษัทยังสามารถผลิตและจำหน่ายได้ โดยใช้ Know-How
    ของตนเอง

+-----------------+----------+------------------------------+----------+
| ผลิตภัณฑ์          | เจ้า      | รายละเอียด                    | ตราสินค้า  |
|                 | ของลิขสิทธิ์ |                              |          |
+=================+==========+==============================+==========+
| สีเรือ            | BASF     | บริษัทได้รับเทคโนโลยีการผลิต       | “NOF”    |
|                 |          | โดยไม่มีค่าใช้จ่าย                |          |
+-----------------+----------+------------------------------+----------+
| สีพ่นตู้คอนเทนเนอร์  | Mitsui   | ซื้อ Know-How และปัจจุบันสัญญาซื้อ   | “Mitsui” |
|                 |          | Know-How หมดอายุ              |          |
+-----------------+----------+------------------------------+----------+
| สีรถไฟ           | บริษัท     | บริษัทมีการพัฒนา Know-How เอง    | “Eason”  |
+-----------------+----------+------------------------------+----------+
| สีฝุ่น (สำหรับโลหะ) | Kawakami | ซื้อ Know-How และปัจจุบันสัญญาซื้อ   | “K       |
|                 |          | Know-How หมดอายุ              | awakami” |
+-----------------+----------+------------------------------+----------+
| สีน้ำ สีน้ำมัน       | บริษัท     | บริษัทมีการพัฒนา Know-How เอง    | “Eason”, |
|                 |          |                              |          |
|                 |          |                              | “        |
|                 |          |                              | นกอินทรีย์. |
+-----------------+----------+------------------------------+----------+

5.  โครงสร้างรายได้แยกตามผลิตภัณฑ์

โครงสร้างรายได้ของบริษัทแยกตามผลิตภัณฑ์หลักในปี 2548 – 2550 มีดังนี้

[]

6.  เป้าหมายในการดำเนินธุรกิจ

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ในการเป็นผู้ผลิตสีอุตสาหกรรมชั้นนำของประเทศ ให้ธุรกิจมีความมั่นคงและแข็งแกร่ง
ด้วยการมุ่งเน้นพัฒนาองค์กรทั้งระบบอย่างต่อเนื่อง
มีความพร้อมและยืดหยุ่นที่จะปรับเปลี่ยนการดำเนินงานในด้านต่างๆให้มีความเหมาะสมแก่บริษัทมากที่สุด
และมีการตรวจสอบและประเมินผลการดำเนินงานของบริษัทอย่างสม่ำเสมอ
โดยสามารถจำแนกแนวทางการดำเนินงานของบริษัทได้ดังนี้

1.  ด้านผลิตภัณฑ์

-   ขยายกำลังการผลิตสำหรับสินค้าที่มีศักยภาพในการสร้างรายได้และมีมูลค่าเพิ่ม เช่น
    หมึกพิมพ์ยูวี

-   เพิ่มสายผลิตภัณฑ์ใหม่ๆ เพื่อตอบสนองต่อความต้องการของกลุ่มลูกค้าในอุตสาหกรรมเดิม
    โดยเฉพาะลูกค้าที่เป็น OEM เช่น เพิ่มสายการผลิตสีพ่นชิ้นส่วนภายนอกรถยนต์
    (ที่เป็นตัวถังโลหะ) จากเดิมผลิตเพียงสีพ่นชิ้นส่วนภายในรถยนต์ (ที่เป็นพลาสติก) เป็นต้น

-   เน้นพัฒนาสีที่ผลิตโดยใช้ Know-How และตราสินค้าของบริษัท
    เน้นความร่วมมือทางการค้ากับกลุ่มเจ้าของลิขสิทธิ์แทนการซื้อลิขสิทธิ์

-   ขยายฐานลูกค้าของบริษัทเองให้มากขึ้น
    ไม่เน้นการจำหน่ายให้อุตสาหกรรมใดอุตสาหกรรมหนึ่งเท่านั้น
    ซึ่งจะทำให้บริษัทสามารถกระจายความเสี่ยงของรายได้ไปตามวัฎจักรของอุตสาหกรรมที่แตกต่างกันได้

    1.  ด้านการผลิต

-   เพิ่มมาตรฐานด้านความปลอดภัย ด้านอาชีวอนามัยและสิ่งแวดล้อมในการผลิตอย่างต่อเนื่อง

-   เน้นด้านการพัฒนาระบบการผลิตอย่างต่อเนื่อง
    โดยได้มีการเข้าร่วมกับหน่วยงานที่เกี่ยวข้องต่างๆในการพัฒนาทั้งในด้านประสิทธิภาพงานและสิ่งแวดล้อม
    อาทิเช่น

    -   ขอความร่วมมือและสนับสนุนจากสถาบันเพิ่มผลผลิตแห่งชาติ
        ในการจัดฝึกอบรมและจัดวิทยากรเข้ามาให้ความรู้และให้คำปรึกษาแก่พนักงานและผู้ที่เกี่ยวข้องเกี่ยวกับระบบการจัดการของบริษัท
        และระบบการบำรุงรักษาทวีผล (Total Productive Management: TPM)
        ซึ่งเป็นโครงการพัฒนาระบบการบำรุงรักษาเครื่องมือและเครื่องจักรต่างๆ
        โดยให้ทุกคนมีส่วนร่วม

    -   ขอความร่วมมือและสนับสนุนจากสำนักงานวิทยาศาสตร์และเทคโนโลยีแห่งชาติ (สวทช.)
        ในโครงการพัฒนามาตรฐานการสอบเทียบเครื่องมือ (Calibration)
        ซึ่งจะเน้นในด้านการตรวจสอบความถูกต้องแม่นยำของเครื่องมือวัดต่างๆ
        ที่ใช้ในการทดสอบคุณภาพของสี
        เพื่อให้แน่ใจในคุณภาพของสีและได้มาตรฐานตามที่กำหนดไว้ก่อนจำหน่ายให้แก่ลูกค้า

    1.  ด้านบุคลากร

-   พัฒนาและเพิ่มประสิทธิภาพในการทำงานของบุคลากรอย่างต่อเนื่องในทุกระดับชั้น เช่น
    การจัดให้พนักงานไปอบรมวิชาการและเทคนิคการผลิต
    การจัดให้มีกิจกรรมและสวัสดิการต่างๆให้กับพนักงาน เป็นต้น

-   ปลูกฝังให้พนักงานมีทัศนคติที่ดีต่อองค์กรโดยรวมและรวมไปถึงการดูแลใส่ใจในสุขอนามัยของพนักงานทุกคน
    พัฒนาบุคลากรและสร้างจิตสำนึกในด้านความปลอดภัย อาชีวอนามัยและสิ่งแวดล้อม
    ซึ่งจะส่งผลดีต่อพนักงาน องค์กร รวมถึงชุมชนทั่วไป

-   เน้นการสื่อสารระหว่างกันในทุกระดับชั้น ตั้งแต่ระดับพนักงานชั้นต้นจนถึงผู้บริหารระดับสูง
    เพื่อสร้างความเข้าใจที่ถูกต้องในการทำงาน
    ลดช่องว่างในการทำงานร่วมกันและสร้างความสัมพันธ์ที่ดีกับพนักงานทุกคน

    1.  ด้านคู่ค้าและบริการ

-   พัฒนาการบริการลูกค้าอย่างสม่ำเสมอ
    ทั้งด้านการผลิตและการจัดส่งที่เน้นการตรงต่อเวลาตามที่ตกลงกับลูกค้า
    รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

-   พัฒนาตนเองให้สามารถสร้างความแตกต่างจากคู่แข่ง
    โดยการร่วมพัฒนาเทคโนโลยีการผลิตกับผู้ผลิตสี (เจ้าของKnow-How)
    ตลอดจนการถ่ายทอดวิธีการใช้ผลิตภัณฑ์สีของบริษัทให้กับลูกค้า
    การเข้าไปมีส่วนร่วมกับลูกค้าในการออกแบบผลิตภัณฑ์ใหม่ของลูกค้า
    การให้คำแนะนำด้านเทคนิคและการแก้ไขปัญหาเพื่อสร้างความพึงพอใจให้แก่คู่ค้า
    ดำเนินธุรกิจด้วยการยึดหลักคุณธรรม และมีความซื่อสัตย์ต่อคู่ค้า
    ทำให้บริษัทมีความสัมพันธ์ที่ดีและยาวนานกับคู่สัญญาที่เป็นเจ้าของลิขสิทธิ์ ผู้จัดจำหน่ายวัตถุดิบ
    และลูกค้าของบริษัท

-   พัฒนาวัตถุดิบที่ใช้ในการผลิตสีร่วมกับผู้ผลิตวัตถุดิบ
    เพื่อให้ได้มาซึ่งวัตถุดิบที่มีคุณสมบัติตรงตามลักษณะการใช้งานทั้งในและต่างประเทศ